Document ID: 32004D0750

SKLEP SVETA
z dne 21. oktobra 2004
o začetku pogajanj glede sporazuma o monetarnih odnosih s Kneževino Andoro
(2004/750/ES)
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 2004/548/ES z dne 11. maja 2004 o stališču Skupnosti do sporazuma o monetarnih odnosih s Kneževino Andoro (1), in zlasti člena 8 Sklepa,
ob upoštevanju priporočila Komisije (2),
ob upoštevanju mnenja Evropske Centralne Banke (3),
ob upoštevanju naslednjega:
(1)
Začetek pogajanj o sporazumu s Kneževino Andoro (v nadaljevanju „Andora“) o monetarnih zadevah bi moral biti pogojen z izpolnitvijo potrebnih pogojev. Med temi pogoji naj bi bilo predhodno parafiranje obeh strank sporazuma o obdavčevanju dohodka od prihrankov kot tudi obveza Andore, da ratificira ta sporazum pred datumom, dogovorjenim s Skupnostjo.
(2)
Andora in Komisija sta 1. julija 2004 začeli s postopkom parafiranja sporazuma, ki določa merila, enaka merilom iz Direktive Sveta 2003/48/ES z dne 3. junija 2003 o obdavčevanju dohodka od prihrankov v obliki plačil obresti (4).
(3)
Z verbalno noto veleposlanice Andore Komisiji, z dne 1. julija 2004, se je Andora obvezala, da ratificira tak sporazum do 30. aprila 2005. Ta datum je za Skupnost sprejemljiv.
(4)
V kolikor Andora pred dogovorjenim datumom ne ratificira sporazuma o obdavčevanju dohodka od prihrankov, bodo pogajanja o monetarnem sporazumu do ratifikacije ustavljena -
SKLENIL:
Edini člen
Pogoji, potrebni za začetek pogajanj s Kneževino Andoro o sporazumu o monetarnih zadevah, kot je določeno v členu 8 Odločbe 2004/548/ES o stališču Skupnosti do sporazuma o monetarnih odnosih s Kneževino Andoro, so izpolnjeni.
Komisija obvesti Kneževino Andoro o pripravljenosti Skupnosti, da sklene sporazum o monetarnih zadevah in predlaga pogajanja za tak sporazum.
V Luxembourgu, 21. oktobra 2004

Labels: 2
18
15